মানবজাতির হেদায়েতের লক্ষ্যে মহান আল্লাহতায়ালার সর্বশেষ গ্রন্থ হলো কোরআন। এ গ্রন্থে তিনি শুধু নামায-রোযা ও হজ্ব-যাকাতের বিধান দেননি, পথ দেখিয়েছেন রাষ্ট্র-পরিচালনা, বিচার-আচার, সম্পদ-বন্টন, অর্থনীতি, যুদ্ধ-বিগ্রহসহ জীবনের সর্বক্ষেত্রে। তাই দ্বীনের পূর্ণ অনুসরণের অর্থ শুধু মসজিদ-মাদ্রাসা গড়া নয়, নামায-রোযা-হজ্ব-যাকাত পালনও নয়। সেটি ইসলামকে বিজয়ী করা। মুসলমান হওয়ার শর্ত হলো, কোরআনে ঘোষিত প্রতিটি নির্দেশের পূর্ণ অনুসরণ। এজন্যই যে কোন মুসলিম দেশে যে কাজটি অনিবার্য হয়ে পড়ে তা হলো ইসলামী রাষ্ট্রবিপ্লব এবং রাষ্ট্রজুড়ে ইসলামের পূর্ণ প্রয়োগ। পবিত্র কোরআনের বিশাল অংশ জুড়ে রয়েছে এরূপ রাষ্ট্রবিপ্লবের অসংখ্য নির্দেশাবলী। তাই ইসলামের লক্ষ্য নিছক আধ্যাত্মীক বিপ্লব নয়,রাষ্ট্রব্যাপী বিপ্লবও। মুসলমানের কাজ, রাষ্ট্র-বিপ্লবের এ কাজে নিজেকে পুরাপুরি সম্পৃক্ত করা। এমন রাষ্ট্র-বিপ্লবের কাজ সমাধা করতেই নবীজী (সাঃ)ও তাঁর সাহাবাদের মসজিদের বাইরে আসতে হয়েছে। বার বার রক্তাক্ষয়ী লড়াইয়ে জানমালের বিশাল কোরবানী পেশ করতে হয়েছে। রক্তাত্ব লড়াইয়ের মধ্য দিয়েই তাদেরকে রাষ্ট্রীয় ক্ষমতা দখল নিতে হয়েছে। মুসলমানদের বেশীর ভাগ অর্থ, শ্রম ও রক্ত ব্যয় হয়েছে তো একাজে। বিশ্বের বিশাল ভূ-ভাগ জুড়ে ইসলামের রাষ্ট্রবিপ্লব এসেছে তো এভাবেই। ইসলামের পূর্ণ অনুসারি ও পূর্ণ মুসলমান হওয়ার জন্য সর্বকালে ও সর্বস্থানে এটিই মহান নবী(সাঃ)র অনুকরণীয় আদর্শ। রাষ্ট্রীয় ক্ষমতা সেকুলারিষ্ট বা ইসলামে অঙ্গিকারহীন দুর্বৃত্তদের জিম্মায় রেখে নামায-রোযায় মনযোগী হওয়া ইসলাম নয়। নবীজী (সাঃ)র সূন্নত বা সাহাবাদেরও ঐতিহ্য নয়। ইসলাম শান্তির ধর্ম, শান্তির প্রতিষ্ঠাই ইসলামের মূল এজেন্ডা। তবে সে শান্তি সুনিশ্চিত হয় সমাজ ও রাষ্ট্রের বুকে অশান্তি সৃষ্টিকারী দুর্বৃত্তদের পরাজিত করার মধ্য দিয়ে। সে শান্তি আসে ইসলামের পূর্ণ অনুসরণে। অন্যধর্ম, অন্য দর্শন বা অন্য মতবাদের অনুসারীদের কাছে আত্মসমর্পণে সেটি অসম্ভব। তাছাড়া সেটি সম্ভব হলে ইসলামের প্রয়োজনীতাই বা কি? কোরআন-নায়িল ও নবী-প্রেরনেরই বা কি দরকার?